pythainlp/thailaw-v1.0 huggingface dataset:
ประกาศสํานักงานคณะกรรมการกํากับหลักทรัพย์และตลาดหลักทรัพย์


ที่ สน. 27/2562


เรื่อง หลักเกณฑ์ เงื่อนไข และวิธีการในการอนุญาตเกี่ยวกับการลงชื่อในทรัพย์สินของลูกค้า(ฉบับที่ 3)


อาศัยอํานาจตามความในมาตรา 138 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 สํานักงานออกประกาศไว้ดังต่อไปนี้


ข้อ 1 ให้เพิ่มความต่อไปนี้เป็น (6) ของข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 20/2552 เรื่อง หลักเกณฑ์ เงื่อนไข และวิธีการในการอนุญาตเกี่ยวกับการลงชื่อในทรัพย์สินของลูกค้า ลงวันที่ 10 กรกฎาคม พ.ศ. 2552 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 17/2555 เรื่อง หลักเกณฑ์ เงื่อนไข และวิธีการในการอนุญาตเกี่ยวกับการลงชื่อในทรัพย์สินของลูกค้า (ฉบับที่ 2) ลงวันที่ 9 สิงหาคม พ.ศ. 2555


“(6) ในกรณีที่เป็นการจัดการกองทุนส่วนบุคคลที่มิใช่กองทุนสํารองเลี้ยงชีพบริษัทจัดการอาจลงชื่อของลูกค้าโดยไม่ต้องลงชื่อของบริษัทจัดการก็ได้ หากปรากฏว่าบริษัทจัดการมีเหตุจําเป็นและสมควรต้องตัดสินใจสับเปลี่ยนหน่วยลงทุนที่เกิดจากการซื้อขายผ่านบัญชีซื้อขายหน่วยลงทุนกับผู้ประกอบธุรกิจหลักทรัพย์ประเภทการเป็นนายหน้าหลักทรัพย์ การค้าหลักทรัพย์ และการจัดจําหน่ายหลักทรัพย์ ประเภทหน่วยลงทุนไปยังกองทุนรวมอื่น ทั้งนี้ เพื่อประโยชน์สูงสุดของผู้ถือหน่วยลงทุน”


ข้อ 2 ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2562 เป็นต้นไป


ประกาศ ณ วันที่ 9 เมษายน พ.ศ. 2562


(นายรพี สุจริตกุล)


เลขาธิการ


สํานักงานคณะกรรมการกํากับหลักทรัพย์และตลาดหลักทรัพย์
-ร่าง-  
ประกาศสํานักงานคณะกรรมการกํากับหลักทรัพย์และตลาดหลักทรัพย์  
ที่ สน. 50/2562   
เรื่อง หลักเกณฑ์ในรายละเอียดเกี่ยวกับโครงสร้างการบริหารจัดการ  
และระบบงานในการออกและเสนอขายผลิตภัณฑ์กองทุนรวม  
โดยคํานึงถึงประโยชน์ของผู้ลงทุนเป็นสําคัญ  
(ฉบับที่ 2)  
\_\_\_\_\_\_\_\_\_\_\_\_\_\_\_\_\_\_\_\_

ร่างประกาศตาม พ.ร.บ. หลักทรัพย์ฯ ที่ผ่าน  
การพิจารณาของฝ่ายพัฒนากฎเกณฑ์ 2 แล้ว  
เมื่อวันที่ 16/5/2562 .   
CSDS เลขที่ 24/2562   
ครั้งที่ 1 ผ่านทาง CSDS

 อาศัยอํานาจตามความในข้อ 5(1) แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ประกอบกับข้อ 11 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 51/2558 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 3) ลงวันที่ 13 กรกฎาคม พ.ศ. 2558 และข้อ 12 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 6/2560 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 7) ลงวันที่ 9 กุมภาพันธ์ พ.ศ. 2560 สํานักงานออกประกาศไว้ดังต่อไปนี้

 ข้อ 1 ให้เพิ่มความต่อไปนี้เป็นข้อ 1/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 18/2560 เรื่อง หลักเกณฑ์ในรายละเอียดเกี่ยวกับโครงสร้างการบริหารจัดการ และระบบงานในการออกและเสนอขายผลิตภัณฑ์กองทุนรวมโดยคํานึงถึงประโยชน์ของผู้ลงทุนเป็นสําคัญ ลงวันที่ 2 มีนาคม พ.ศ. 2560  
  
  
 “ข้อ 1/1 ประกาศนี้มิให้นํามาใช้บังคับกับการออกและเสนอขายผลิตภัณฑ์กองทุนรวมที่จํากัดการเสนอขายเฉพาะผู้ลงทุนที่เป็นกองทุนสํารองเลี้ยงชีพ”

 ข้อ 2 ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2562 เป็นต้นไป

  ประกาศ ณ วันที่ 20 มิถุนายน พ.ศ. 2562

 (นางสาวรื่นวดี สุวรรณมงคล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 60/2562

เรื่อง  แบบรายงานของผู้ประกอบธุรกิจหลักทรัพย์และ

ผู้ประกอบธุรกิจสัญญาซื้อขายล่วงหน้า   
(ฉบับที่ 2)

\_\_\_\_\_\_\_\_\_\_\_\_\_\_\_\_\_\_\_

                        อาศัยอํานาจตามความในมาตรา 14 และมาตรา 19 แห่งพระราชบัญญัติสัญญาซื้อขายล่วงหน้า พ.ศ. 2546  และข้อ 1 แห่งประกาศคณะกรรมการกํากับตลาดทุน ที่ ทธ. 59/2552  เรื่อง หลักเกณฑ์และกําหนดเวลาในการยื่นรายงานของบริษัทหลักทรัพย์ ลงวันที่ 3 สิงหาคม พ.ศ. 2552  สํานักงานออกประกาศไว้ดังต่อไปนี้


ข้อ ๑ ให้ยกเลิกความในข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 50/2559  เรื่อง แบบรายงานของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 1 ธันวาคม พ.ศ. 2559 และให้ใช้ความต่อไปนี้แทน

“ข้อ 3  ให้ผู้ประกอบธุรกิจจัดทําและยื่นรายงานฐานะการเงินและผลการดําเนินงาน รายงานการทําธุรกรรม รวมทั้งรายงานทรัพย์สินของลูกค้าต่อสํานักงาน ทั้งนี้ ตามตารางแนบท้ายประกาศนี้ และตามแบบและคําอธิบายประกอบการจัดทํารายงานที่จัดไว้บนเว็บไซต์ของสํานักงาน ภายในระยะเวลาดังต่อไปนี้

(1) จัดทํารายงานฐานะการเงินและผลการดําเนินงานเป็นรายเดือน และยื่นต่อสํานักงานภายในวันทําการที่ 10 ของเดือนถัดไป

(2)  จัดทํารายงานการทําธุรกรรมเป็นรายเดือน และยื่นต่อสํานักงานภายในวันทําการที่ 10 ของเดือนถัดไป

(3)  จัดทํารายงานทรัพย์สินของลูกค้าเป็นรายเดือน และยื่นต่อสํานักงานภายในวันทําการที่ 5 ของเดือนถัดไป

ให้ผู้ประกอบธุรกิจจัดทําและยื่นรายงานต่อสํานักงานตามวรรคหนึ่ง ไม่ว่าจะมีการทําธุรกรรมในช่วงระยะเวลาดังกล่าวหรือไม่ก็ตาม”


ข้อ ๒ ให้เพิ่มความต่อไปนี้เป็นข้อ 3/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 50/2559 เรื่อง แบบรายงานของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 1 ธันวาคม พ.ศ. 2559

“ข้อ 3/1   ในกรณีมีเหตุจําเป็นและสมควร ผู้ประกอบธุรกิจที่ไม่สามารถยื่นรายงานตามข้อ 3 ภายในระยะเวลาที่กําหนด อาจขอผ่อนผันโดยยื่นคําขอพร้อมทั้งเอกสารหลักฐานประกอบคําขอต่อสํานักงานก่อนครบกําหนดเวลาการยื่นรายงานดังกล่าว  ทั้งนี้ ตามขั้นตอนและวิธีการที่ระบุในคู่มือสําหรับประชาชน

ในการพิจารณาคําขอผ่อนผัน ให้สํานักงานแจ้งผลการพิจารณาภายใน 7 วันทําการนับแต่วันที่สํานักงานได้รับคําขอผ่อนผันและเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชน” 


ข้อ ๓ ให้ยกเลิกตารางและแบบที่แนบท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 50/2559  เรื่อง แบบรายงานของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 1 ธันวาคม พ.ศ. 2559  และให้ใช้ตารางที่แนบท้ายประกาศนี้แทน


ข้อ ๔ ประกาศนี้ให้ใช้บังคับกับการจัดทําและยื่นรายงานสําหรับข้อมูลตั้งแต่ วันที่ 1 มกราคม พ.ศ. 2563  เป็นต้นไป


ผู้มีอํานาจลงนาม - ประกาศ  ณ  วันที่ 22 พฤศจิกายน พ.ศ. 2562  

 

 

 

(นางสาวรื่นวดี  สุวรรณมงคล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 1/2562

เรื่อง  การยกเลิกประกาศว่าด้วยการจัดทําบัญชีเกี่ยวกับ

ลูกหนี้ด้อยคุณภาพของบริษัทหลักทรัพย์

                                    

อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551และมาตรา 105 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ให้ยกเลิก                   

(1)  ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 33/2543  เรื่อง การจัดทําบัญชีเกี่ยวกับลูกหนี้ด้อยคุณภาพของบริษัทหลักทรัพย์ ลงวันที่ 25 สิงหาคม พ.ศ. 2543

(2)  ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 5/2544    
เรื่อง การจัดทําบัญชีเกี่ยวกับลูกหนี้ด้อยคุณภาพของบริษัทหลักทรัพย์ (ฉบับที่ 2) ลงวันที่ 15 กุมภาพันธ์ พ.ศ. 2544 

(3)  ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 29/2560  เรื่อง การจัดทําบัญชีเกี่ยวกับลูกหนี้ด้อยคุณภาพของบริษัทหลักทรัพย์ (ฉบับที่ 3) ลงวันที่ 8 ธันวาคม พ.ศ. 2560


ข้อ ๒ ประกาศนี้ให้ใช้บังคับกับการจัดทําบัญชีเกี่ยวกับลูกหนี้ด้อยคุณภาพของบริษัทหลักทรัพย์สําหรับรอบระยะเวลาบัญชีที่เริ่มต้นตั้งแต่วันที่ 1 มกราคม พ.ศ. 2563  เป็นต้นไป 


ข้อ ๓ ในกรณีที่บริษัทหลักทรัพย์ประสงค์จะจัดทําบัญชีเกี่ยวกับลูกหนี้ด้อยคุณภาพตามมาตรฐานการรายงานทางการเงินที่กําหนดโดยคณะกรรมการกําหนดมาตรฐานการบัญชีตามกฎหมายว่าด้วยวิชาชีพบัญชี สําหรับรอบระยะเวลาบัญชีที่เริ่มต้นตั้งแต่วันที่ 1 มกราคม พ.ศ. 2562  ให้บริษัทหลักทรัพย์ดังกล่าวปฏิบัติให้เป็นไปตามมาตรฐานการรายงานทางการเงินที่กําหนดโดยคณะกรรมการกําหนดมาตรฐานการบัญชีตามกฎหมายว่าด้วยวิชาชีพบัญชี โดยไม่ต้องจัดทําบัญชีเกี่ยวกับลูกหนี้ด้อยคุณภาพตามประกาศคณะกรรมการกํากับหลักทรัพย์และตลาดหลักทรัพย์ที่ กธ. 33/2543  เรื่อง การจัดทําบัญชีเกี่ยวกับลูกหนี้ด้อยคุณภาพของบริษัทหลักทรัพย์ ลงวันที่ 25 สิงหาคม พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ที่ กธ. 5/2544  เรื่อง การจัดทําบัญชีเกี่ยวกับลูกหนี้ด้อยคุณภาพของบริษัทหลักทรัพย์ (ฉบับที่ 2) ลงวันที่ 15 กุมภาพันธ์ พ.ศ. 2544  และประกาศคณะกรรมการกํากับหลักทรัพย์และตลาดหลักทรัพย์ ที่ กธ. 29/2560  เรื่อง การจัดทําบัญชีเกี่ยวกับลูกหนี้ด้อยคุณภาพของบริษัทหลักทรัพย์ (ฉบับที่ 3) ลงวันที่ 8 ธันวาคม พ.ศ. 2560 


ผู้มีอํานาจลงนาม - ประกาศ ณ  วันที่ 8 มกราคม พ.ศ. 2562

 

 

 

                                                                (นายวรวิทย์  จําปีรัตน์)

                                                                   ประธานกรรมการ

                                                คณะกรรมการกํากับหลักทรัพย์และตลาดหลักทรัพย์


หมายเหตุ - : เหตุผลในการออกประกาศฉบับนี้ คือ เพื่อยกเลิกหลักเกณฑ์ในเรื่องการจัดทําบัญชีเกี่ยวกับลูกหนี้ด้อยคุณภาพของบริษัทหลักทรัพย์ ซึ่งเดิมคณะกรรมการ ก.ล.ต. ได้กําหนดขึ้นเพื่อให้บริษัทหลักทรัพย์ถือเป็นแนวปฏิบัติเพิ่มเติมจากมาตรฐานการรายงานทางการเงินที่กําหนดโดยสภาวิชาชีพบัญชี แต่ด้วยสภาวิชาชีพบัญชีได้ปรับปรุงมาตรฐานดังกล่าวให้สอดคล้องกับมาตรฐานการรายงานทางการเงินระหว่างประเทศแล้ว คณะกรรมการ ก.ล.ต. จึงยกเลิกหลักเกณฑ์เดิมที่เคยกําหนดไว้เพื่อให้บริษัทหลักทรัพย์สามารถจัดทําบัญชีเกี่ยวกับลูกหนี้ด้อยคุณภาพตามมาตรฐานการรายงานทางการเงินฉบับใหม่แทน จึงจําเป็นต้องออกประกาศนี้
ประกาศคณะกรรมการกํากับหลักทรัพย์และตลาดหลักทรัพย์

ที่ กน. 2/2562

เรื่อง  ขยายระยะเวลาการให้ความเห็นชอบตามประกาศคณะกรรมการ  
กํากับหลักทรัพย์และตลาดหลักทรัพย์ ที่ กน. 13/2561  เรื่อง การกําหนด  
การจัดการลงทุนโดยการให้บริการออกแบบการลงทุนที่ไม่ถือ  
เป็นการประกอบธุรกิจหลักทรัพย์ประเภทการจัดการ  
กองทุนส่วนบุคคล ลงวันที่ 3 กรกฎาคม พ.ศ. 2561  
                                             

ตามที่ได้มีประกาศคณะกรรมการกํากับหลักทรัพย์และตลาดหลักทรัพย์ ที่ กน. 13/2561  เรื่อง การกําหนดการจัดการลงทุนโดยการให้บริการออกแบบการลงทุนที่ไม่ถือเป็นการประกอบธุรกิจหลักทรัพย์ประเภทการจัดการกองทุนส่วนบุคคล ลงวันที่ 3 กรกฎาคม พ.ศ. 2561  ซึ่งจะสิ้นสุดระยะเวลาการใช้บังคับในวันที่ 16 กรกฎาคม พ.ศ. 2562 แต่เนื่องจากมีความจําเป็นต้องขยายระยะเวลาการให้ความเห็นชอบของสํานักงานต่อไปอีกระยะหนึ่ง 

อาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ให้ขยายระยะเวลาการให้ความเห็นชอบเป็นผู้ให้บริการออกแบบการลงทุนของสํานักงานตามที่กําหนดในข้อ 3 วรรคสอง แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 13/2561  เรื่อง การกําหนดการจัดการลงทุนโดยการให้บริการออกแบบการลงทุนที่ไม่ถือเป็นการประกอบธุรกิจหลักทรัพย์ประเภทการจัดการกองทุนส่วนบุคคล ลงวันที่ 3 กรกฎาคม พ.ศ. 2561  โดยให้สํานักงานกําหนดระยะเวลาให้ความเห็นชอบได้ไม่เกินวันที่ 16 กรกฎาคม พ.ศ. 2563


ข้อ ๒ ให้การให้บริการออกแบบการลงทุนของบุคคลที่ได้รับความเห็นชอบเป็นผู้ให้บริการออกแบบการลงทุนจากสํานักงานก่อนวันที่ประกาศนี้ใช้บังคับ ได้รับการขยายระยะเวลาดังกล่าวออกไปถึงวันที่ 16 กรกฎาคม พ.ศ. 2563  ทั้งนี้ ผู้ให้บริการออกแบบการลงทุนดังกล่าวต้องดํารงคุณสมบัติตามที่กําหนดในข้อ 3 วรรคหนึ่ง (2) และดําเนินการตามที่กําหนดในข้อ 4 และข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 13/2561  เรื่อง การกําหนดการจัดการลงทุนโดยการให้บริการออกแบบการลงทุนที่ไม่ถือเป็นการประกอบธุรกิจหลักทรัพย์ประเภทการจัดการกองทุนส่วนบุคคล ลงวันที่ 3 กรกฎาคม พ.ศ. 2561  


ข้อ ๓ ประกาศนี้ให้ใช้บังคับตั้งแต่วันที่ 16 เมษายน พ.ศ. 2562  ถึงวันที่ 16 กรกฎาคม พ.ศ. 2563


ผู้มีอํานาจลงนาม - ประกาศ  ณ  วันที่ 22 มีนาคม พ.ศ. 2562  
  
 

 

 

                                                                                                    (นายวรวิทย์  จําปีรัตน์)

                                                                                                       ประธานกรรมการ

                                                                             คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ 6/2547

   เรื่อง  กําหนดประเภทนิติบุคคลที่เป็นผู้ลงทุนสถาบันเพิ่มเติม

                                               

อาศัยอํานาจตามความในมาตรา 3 และมาตรา 9 แห่งพระราชบัญญัติสัญญาซื้อขายล่วงหน้า พ.ศ. 2546  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้นิติบุคคลดังต่อไปนี้เป็นผู้ลงทุนสถาบันตามมาตรา 3 แห่งพระราชบัญญัติสัญญาซื้อขายล่วงหน้า พ.ศ. 2546

(1) ธนาคารพาณิชย์

(2) ธนาคารแห่งประเทศไทย

(3) สถาบันการเงินระหว่างประเทศ

(4) นิติบุคคลที่มีกฎหมายเฉพาะจัดตั้งขึ้น

(5) ส่วนราชการและรัฐวิสาหกิจตามกฎหมายว่าด้วยวิธีการงบประมาณ

(6) กองทุนเพื่อการฟื้นฟูและพัฒนาระบบสถาบันการเงิน

(7) นิติบุคคลที่มีสินทรัพย์รวมตามงบการเงินปีล่าสุดที่ผู้สอบบัญชีตรวจสอบแล้วตั้งแต่ห้าร้อยล้านบาทขึ้นไป

(8) นิติบุคคลที่มีเงินลงทุนในหลักทรัพย์ตามงบการเงินปีล่าสุดที่ผู้สอบบัญชีตรวจสอบแล้วตั้งแต่หนึ่งร้อยล้านบาทขึ้นไป

(9) นิติบุคคลซึ่งมีบุคคลตามที่กําหนดในนิยามผู้ลงทุนสถาบันตามมาตรา 3 แห่งพระราชบัญญัติสัญญาซื้อขายล่วงหน้า พ.ศ. 2546 และที่กําหนดใน(1) ถึง (8) ถือหุ้นรวมกันเกินกว่าร้อยละเจ็ดสิบห้าของจํานวนหุ้นที่มีสิทธิออกเสียงทั้งหมด

(10) ผู้ลงทุนต่างประเทศซึ่งมีลักษณะเดียวกับบุคคลตามที่กําหนดในนิยามผู้ลงทุนสถาบันตามมาตรา 3 แห่งพระราชบัญญัติสัญญาซื้อขายล่วงหน้า พ.ศ. 2546 หรือที่กําหนดใน (1) ถึง (9) โดยอนุโลม


ข้อ ๒ ประกาศนี้ให้ใช้บังคับตั้งแต่วันที่  6 มกราคม พ.ศ. 2547 เป็นต้นไป


ผู้มีอํานาจลงนาม - ประกาศ  ณ   วันที่  23 มกราคม พ.ศ. 2547

 

 

(ร้อยเอกสุชาติ เชาว์วิศิษฐ)

รัฐมนตรีว่าการกระทรวงการคลัง

ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ.  3/2551

เรื่อง  กําหนดประเภทนิติบุคคลที่เป็นผู้ลงทุนสถาบันเพิ่มเติม

                                      

อาศัยอํานาจตามความในมาตรา 3 และมาตรา 9 แห่งพระราชบัญญัติสัญญาซื้อขายล่วงหน้า พ.ศ. 2546  อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 36 มาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ 


ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กธ. 6/2547  เรื่อง กําหนดประเภทนิติบุคคลที่เป็นผู้ลงทุนสถาบันเพิ่มเติม ลงวันที่ 23 มกราคม พ.ศ. 2547  


ข้อ ๒ ให้นิติบุคคลดังต่อไปนี้เป็นผู้ลงทุนสถาบันตามมาตรา 3 แห่งพระราชบัญญัติสัญญาซื้อขายล่วงหน้า พ.ศ. 2546

(1)  ธนาคารพาณิชย์

(2)  ผู้ประกอบธุรกิจสัญญาซื้อขายล่วงหน้า

(3)  ผู้ประกอบธุรกิจการซื้อขายล่วงหน้าตามกฎหมายว่าด้วยการซื้อขายสินค้าเกษตรล่วงหน้า

(4)  ธนาคารแห่งประเทศไทย

(5) สถาบันการเงินระหว่างประเทศ

(6) นิติบุคคลที่มีกฎหมายเฉพาะจัดตั้งขึ้น

(7)  ส่วนราชการและรัฐวิสาหกิจตามกฎหมายว่าด้วยวิธีการงบประมาณ

(8) กองทุนเพื่อการฟื้นฟูและพัฒนาระบบสถาบันการเงิน

(9) นิติบุคคลที่มีสินทรัพย์รวมตามงบการเงินปีล่าสุดที่ผู้สอบบัญชีตรวจสอบแล้วตั้งแต่ห้าร้อยล้านบาทขึ้นไป

(10) นิติบุคคลที่มีเงินลงทุนในหลักทรัพย์ตามงบการเงินปีล่าสุดที่ผู้สอบบัญชีตรวจสอบแล้วตั้งแต่หนึ่งร้อยล้านบาทขึ้นไป

(11)  นิติบุคคลซึ่งมีบุคคลตามที่กําหนดในนิยามผู้ลงทุนสถาบันตามมาตรา 3 แห่งพระราชบัญญัติสัญญาซื้อขายล่วงหน้า พ.ศ. 2546  และที่กําหนดใน (1) ถึง (10)  ถือหุ้นรวมกันเกินกว่าร้อยละเจ็ดสิบห้าของจํานวนหุ้นที่มีสิทธิออกเสียงทั้งหมด

(12)  ผู้ลงทุนต่างประเทศซึ่งมีลักษณะเดียวกับบุคคลตามที่กําหนดในนิยามผู้ลงทุนสถาบันตามมาตรา 3 แห่งพระราชบัญญัติสัญญาซื้อขายล่วงหน้า พ.ศ. 2546  หรือที่กําหนดใน (1) ถึง (11) โดยอนุโลม


ข้อ ๓ ประกาศนี้ให้ใช้บังคับตั้งแต่วันที่  16 เมษายน  พ.ศ. 2551 เป็นต้นไป 


ผู้มีอํานาจลงนาม - ประกาศ  ณ วันที่  2  เมษายน พ.ศ. 2551                             

 

 

 

             (นายสุรพงษ์ สืบวงศ์ลี) 

                                                                        รัฐมนตรีว่าการกระทรวงการคลัง

                       ประธานกรรมการ คณะกรรมการกํากับหลักทรัพย์และตลาดหลักทรัพย์


หมายเหตุ - เหตุผลในการออกประกาศฉบับนี้ คือ เพื่อให้ผู้ประกอบธุรกิจสัญญาซื้อขายล่วงหน้าที่ได้รับการจดทะเบียนจากสํานักงาน ก.ล.ต. สามารถให้บริการแก่นิติบุคคลที่มีความรู้ความสามารถในการซื้อขายสัญญาซื้อขายล่วงหน้า ตลอดจนสามารถดูแลรักษาผลประโยชน์ของตนเองได้เพิ่มเติม จึงจําเป็นต้องออกประกาศฉบับนี้
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 3/2562

เรื่อง กําหนดประเภทนิติบุคคลที่เป็นผู้ลงทุนสถาบันเพิ่มเติม

\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 3 และมาตรา 9 แห่งพระราชบัญญัติสัญญาซื้อขายล่วงหน้า พ.ศ. 2546  คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กธ. 3/2551  เรื่อง กําหนดประเภทนิติบุคคลที่เป็นผู้ลงทุนสถาบันเพิ่มเติม ลงวันที่ 2 เมษายน พ.ศ. 2551


ข้อ ๒ ในประกาศนี้

“เงินฝาก”  หมายความว่า  ทรัพย์สินดังต่อไปนี้

(1)  เงินฝาก บัตรเงินฝาก ใบรับฝากเงิน หรือตราสารอื่นที่มีลักษณะทํานองเดียวกันที่ผู้รับฝากเป็นสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน หรือเป็นสถาบันการเงินตามกฎหมายต่างประเทศ

(2)  ข้อตกลงที่มีลักษณะที่เทียบเคียงได้กับทรัพย์สินตาม (1) ที่เป็นไปตามหลักชะรีอะฮ์(Shariah) โดยคู่สัญญาฝ่ายที่เทียบเคียงได้กับผู้รับฝากเป็นธนาคารอิสลามแห่งประเทศไทย หรือเป็นสถาบันการเงินตามกฎหมายต่างประเทศ  ทั้งนี้ คู่สัญญาที่เทียบเคียงได้กับผู้ฝากต้องสามารถเรียกคืนเงินต้นจากคู่สัญญาฝ่ายที่เทียบเคียงได้กับผู้รับฝากได้เต็มจํานวน ณ เวลาใด ๆ

(3)  สลากออมทรัพย์ที่ออกตามกฎหมายว่าด้วยธนาคารเพื่อการเกษตรและสหกรณ์การเกษตร

(4) สลากออมสินพิเศษที่ออกตามกฎหมายว่าด้วยธนาคารออมสิน


ข้อ ๓ ให้นิติบุคคลดังต่อไปนี้เป็นผู้ลงทุนสถาบันตามมาตรา 3 แห่งพระราชบัญญัติสัญญาซื้อขายล่วงหน้า พ.ศ. 2546

(1)  ธนาคารแห่งประเทศไทย

(2)  ส่วนราชการและรัฐวิสาหกิจตามกฎหมายว่าด้วยวิธีการงบประมาณ

(3)  กองทุนการออมแห่งชาติ

(4)  กองทุนเพื่อการฟื้นฟูและพัฒนาระบบสถาบันการเงิน

(5)  ผู้ประกอบธุรกิจสัญญาซื้อขายล่วงหน้า

(6)  สถาบันการเงินระหว่างประเทศ

(7)  สถาบันคุ้มครองเงินฝาก

(8)  ตลาดหลักทรัพย์แห่งประเทศไทย

(9)  นิติบุคคลที่มีกฎหมายเฉพาะจัดตั้งขึ้น

(10)  นิติบุคคลที่มีส่วนของผู้ถือหุ้นตามงบการเงินปีล่าสุดที่ผู้สอบบัญชีตรวจสอบแล้วตั้งแต่ 200 ล้านบาทขึ้นไป 

(11)  นิติบุคคลที่มีเงินลงทุนโดยตรงในหลักทรัพย์หรือสัญญาซื้อขายล่วงหน้าตั้งแต่ 40 ล้านบาทขึ้นไป หรือในกรณีที่นับรวมเงินฝากแล้วมีเงินลงทุนในทรัพย์สินดังกล่าวตั้งแต่ 80 ล้านบาทขึ้นไป  ทั้งนี้ ให้พิจารณาตามงบการเงินปีล่าสุดที่ผู้สอบบัญชีตรวจสอบแล้ว

(12)  นิติบุคคลซึ่งมีบุคคลตามที่กําหนดในนิยามผู้ลงทุนสถาบันตามมาตรา 3 แห่งพระราชบัญญัติสัญญาซื้อขายล่วงหน้า พ.ศ. 2546  และที่กําหนดใน (1) ถึง (11)  ถือหุ้นรวมกันเกินกว่าร้อยละ 75 ของจํานวนหุ้นที่มีสิทธิออกเสียงทั้งหมด

(13)  ผู้ลงทุนต่างประเทศซึ่งมีลักษณะเดียวกับบุคคลตามที่กําหนดในนิยามผู้ลงทุนสถาบันตามมาตรา 3 แห่งพระราชบัญญัติสัญญาซื้อขายล่วงหน้า พ.ศ. 2546  หรือที่กําหนดใน (1) ถึง (12) โดยอนุโลม


ข้อ ๔ ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2562 เป็นต้นไป


ผู้มีอํานาจลงนาม - ประกาศ  ณ  วันที่ 4 เมษายน พ.ศ. 2562

 

 

 

                                                                (นายวรวิทย์  จําปีรัตน์)

                                                                   ประธานกรรมการ

                                      คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กน. 7/2562 

เรื่อง  การกําหนดการให้บริการของบริษัทนายหน้าที่ไม่ถือเป็น

การประกอบธุรกิจหลักทรัพย์ประเภทการจัดการกองทุนส่วนบุคคลและการประกอบธุรกิจสัญญาซื้อขาย

ล่วงหน้าประเภทการเป็นผู้จัดการเงินทุนสัญญาซื้อขายล่วงหน้า

\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  และมาตรา 3 และมาตรา 9 แห่งพระราชบัญญัติสัญญาซื้อขายล่วงหน้า พ.ศ. 2546คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ในประกาศนี้ 

“บริษัทนายหน้า”  หมายความว่า 

(1)  บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์

(2)  ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า

“ผลิตภัณฑ์ในตลาดทุน”  หมายความว่า  หลักทรัพย์หรือสัญญาซื้อขายล่วงหน้า


ข้อ ๒ ให้การให้บริการของบริษัทนายหน้าในลักษณะดังต่อไปนี้ ไม่ถือเป็นการประกอบธุรกิจหลักทรัพย์ประเภทการจัดการกองทุนส่วนบุคคลและการประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า

(1)  การส่งคําสั่งซื้อขายผลิตภัณฑ์ในตลาดทุนโดยใช้โปรแกรมการคัดเลือกและส่งคําสั่งซื้อขายผลิตภัณฑ์ในตลาดทุนโดยอัตโนมัติ ซึ่งไม่สามารถถูกแทรกแซงขั้นตอนการส่งคําสั่งได้ ทั้งนี้ เป็นไปตามกลยุทธ์การลงทุนที่ลูกค้าเลือกจากการนําเสนอของบริษัทนายหน้า (program trading)

(2)  การวิเคราะห์และแนะนําการลงทุนเพื่อกําหนดแผนจัดสรรการลงทุนสําหรับลูกค้า ซึ่งแสดงถึงผลิตภัณฑ์ในตลาดทุนแต่ละประเภทและสัดส่วนการลงทุน โดยมีการส่งคําสั่งซื้อขายตามแผน จัดสรรการลงทุนดังกล่าว (portfolio advisory with execution)  รวมทั้งมีการติดตามและปรับปรุงการลงทุน (monitoring & rebalancing) ให้สอดคล้องกับแผนจัดสรรการลงทุนของลูกค้า


ข้อ ๓ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2562 เป็นต้นไป


ผู้มีอํานาจลงนาม - ประกาศ  ณ  วันที่ 11 เมษายน พ.ศ. 2562

 

 

 

                                                                                                    (นายวรวิทย์  จําปีรัตน์)

                                                                                                       ประธานกรรมการ

                                                                            คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กลธ. 9/2562

เรื่อง  หลักเกณฑ์ เงื่อนไข และวิธีการในการเป็นกรรมการ  
หรือผู้บริหารของผู้ประกอบธุรกิจสินทรัพย์ดิจิทัล

\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 10(1) แห่งพระราชกําหนดการประกอบธุรกิจสินทรัพย์ดิจิทัล พ.ศ. 2561  และข้อ 6(4) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กลธ. 18/2561 เรื่อง การกําหนดลักษณะต้องห้ามของกรรมการและผู้บริหารของผู้ประกอบธุรกิจสินทรัพย์ดิจิทัล ลงวันที่ 3 กรกฎาคม พ.ศ. 2561  คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ผู้ประกอบธุรกิจสินทรัพย์ดิจิทัลอาจตั้งหรือยอมให้กรรมการ ผู้จัดการ หรือบุคคลผู้มีอํานาจในการจัดการของผู้ประกอบธุรกิจสินทรัพย์ดิจิทัลอื่นเป็นหรือทําหน้าที่กรรมการหรือผู้บริหารของผู้ประกอบธุรกิจสินทรัพย์ดิจิทัลได้ หากปรากฏว่าผู้ประกอบธุรกิจสินทรัพย์ดิจิทัลปฏิบัติตามหลักเกณฑ์ดังต่อไปนี้

(1)  มีระบบในการป้องกันมิให้เกิดความขัดแย้งทางผลประโยชน์กับการประกอบธุรกิจสินทรัพย์ดิจิทัลหรือกับลูกค้าของผู้ประกอบธุรกิจสินทรัพย์ดิจิทัลอย่างมีประสิทธิภาพ 

(2)  ไม่เป็นการตั้งกรรมการหรือผู้บริหารไขว้กันระหว่างผู้ประกอบธุรกิจสินทรัพย์ดิจิทัลประเภทการเป็นศูนย์ซื้อขายคริปโทเคอร์เรนซีหรือการเป็นศูนย์ซื้อขายโทเคนดิจิทัล กับผู้ประกอบธุรกิจสินทรัพย์ดิจิทัลประเภทการเป็นผู้ค้าคริปโทเคอร์เรนซีหรือการเป็นผู้ค้าโทเคนดิจิทัล


ข้อ ๒ ในกรณีที่ผู้ประกอบธุรกิจสินทรัพย์ดิจิทัลรู้หรือควรรู้ว่ามีการฝ่าฝืนตามที่กําหนดไว้ในข้อ 1 ให้ผู้ประกอบธุรกิจสินทรัพย์ดิจิทัลรายงานข้อเท็จจริงพร้อมแนวทางการแก้ไขการฝ่าฝืนดังกล่าวเป็นลายลักษณ์อักษรต่อสํานักงาน ก.ล.ต. ภายใน 7 วันนับแต่วันที่รู้หรือควรรู้ถึงเหตุดังกล่าว และต้องแก้ไขให้ถูกต้องภายในระยะเวลาและตามเงื่อนไขที่สํานักงาน ก.ล.ต. กําหนดหากไม่สามารถแก้ไขได้ ผู้ประกอบธุรกิจสินทรัพย์ดิจิทัลต้องดําเนินการให้กรรมการหรือผู้บริหารของผู้ประกอบธุรกิจสินทรัพย์ดิจิทัลพ้นจากตําแหน่งดังกล่าวโดยไม่ชักช้า 


ข้อ ๓ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2562 เป็นต้นไป


ผู้มีอํานาจลงนาม - ประกาศ  ณ  วันที่ 11 เมษายน พ.ศ. 2562

 

 

 

                                                                                                    (นายวรวิทย์  จําปีรัตน์)

                                                                                                       ประธานกรรมการ

                                                                            คณะกรรมการกํากับหลักทรัพย์และตลาดหลักทรัพย์